Uashingtoni cakton pagesë për qeset plastike dhe të letrës
Paratë e mbeledhura nga kjo taksë do të shfrytëzohen për pastrimin e brigjeve të Lumit Anakostia
Taksa e re e Uashigtonit për qeset e ushqimeve është pritur me komente të ndryshme pro dhe kundër. Pagesa prej 5 cetësh ose taksa e trastave, siç e qujanë disa, është për qeset plastike dhe ato prej letre në pikat e shitjes. Nëse shkon për të blerë me qeset e tua ose i trasporton artikujt e blesë pa qeset e dyqanit nuk pagun. Paratë e mbeledhura nga kjo taksë do të shfrytëzohen për pastrimin e një prej zonave më të ndotura të kryeqytetit të Shteteve të Bashkuara. Lumi Anakostia është i ndotur. Plehrat e mbledhura në brigjet e tij dhe qeset plastike merren nga rryma e ujit. I njohur si “Lumi i harruar”, rrjedha e tij kalon nga shteti Meriland nëpër Uashington dhe derdhet në Lumin Potomak. Eventualisht, plehrat që sjellin ujrat e tij përfundojnë në Oqeanin Atlantik. Brent Bolin, i cili punon në Shoqërinë e Ujëmbledhësit të Anakostias, beson se pagesa e re e institucionalizuar në Uashington do të ndihmojë për pastrimin e qytetit dhe të Anakostias. Pagesa prej 5 centësh është për çdo lloj qesesh, të mëdha apo të vogla, pastike apo letre, në të gjitha pikat e shitjes. Këtë pagesë mund ta shmangësh nëse nuk harron të sjellësh me vete qeset e tua. Steve McKinley Ward, i cili punon vullnetarisht për të pastruar një pikë grumbullimi plehrash në brigjet e Anakostias, thotë se hedhja e qeseve kudo është një sjellje e papërgjegjshme. Në këtë supermerkatë në zonën veriperëndimore të Uashingtonit, pagesa e re për qeset nuk ka hasur në ndonjë kundështim të fortë, siç thotë menaxheri, Jack Eaton. Pikat e shitjes në Uashington, fillimisht e kundërshtuan idenë, duke thënë se do të humbisnin klientë që do të shkonin në shtetet fqinje, Virxhinia dhe Meriland, por supermerkata Giant iu bashkua nismës së Shoqatës së Ujëmbledhësit të Anakostias, duke pajisur me rreth 250 mijë trasta klientët e zonës së Uashingtonit. Por jo të gjithë janë të kënaqur me taksën e re. Blerësit thonë se pagesa për qeset është një shpenzim më shumë, sidomos për të moshuarit. Grover Norquist i Grupit Amerikanët për Reformën e Taksave është i të njejtit mendim dhe thotë se pagesa e për qest është një tjetër lloj takse për konsumatorët. Pavarësisht si emërtohet ajo, pagesë apo taksë për trastat, ato kushtojnë 5 cent. Por Shoqata e Ujëmbledhësit të Anakostias thotë se qëllimi nuk është nxjerrja e fitimeve, por ndryshimi i sjelljes. Qyteti pret të fitojë tri deri në katër milionë dollarë këtë vit për të ndihmuar në pastrimin e Anakostias dhe eventualisht atje do të ketë më pak qese dhe më pak plehra dhe mjedisi do të jetë më i pastër.